การจัดการ

9.1 โครงสร้างการจัดการ

เพื่อให้บริษัทฯ มีระบบการบริหารและการจัดการที่ดี
มีประสิทธิภาพและมีความโปร่งใสต่อผู้ที่เกี่ยวข้องทุกฝ่าย บริษัทฯ
ได้กำหนดโครงสร้างกรรมการบริษัทฯ ดังต่อไปนี้

- คณะกรรมการบริษัทฯ

- คณะกรรมการบรรษัทภิบาล

- คณะกรรมการตรวจสอบ

- คณะกรรมการลงทุนและบริหารความเสี่ยง

- คณะกรรมการกำหนดค่าตอบแทน

-   คณะกรรมการสรรหา

[]

 คณะกรรมการบริษัทฯ

ขอบเขตอำนาจหน้าที่ของคณะกรรมการบริษัทฯ

1) มีหน้าที่รับผิดชอบและจัดการกิจการของบริษัทฯให้เป็นไปตามแผนการดำเนินธุรกิจของบริษัทฯ
(Corporate plan) เป้าหมาย ข้อบังคับ และมติจากการประชุมผู้ถือหุ้น

2) การบริหารและจัดการของคณะกรรมการบริษัทฯให้ดำเนินการด้วยความซื่อสัตย์ สุจริต โปร่งใส
โดยคำนึงถึงผู้ถือหุ้นและผู้มีส่วนได้ส่วนเสียทุกฝ่าย

3) คณะกรรมการบริษัทฯ
สามารถมอบอำนาจการบริหารและจัดการให้กรรมการคนหนึ่งหรือเป็นหมู่คณะ
เพื่อดำเนินการตามมติที่คณะกรรมการบริษัทฯ กำหนดไว้ได้ เว้นแต่บริษัทฯ
มีข้อบังคับไม่ให้ใช้อำนาจดังกล่าว โดยมีการระบุไว้เป็นลายลักษณ์อักษร

รายนามคณะกรรมการบริษัทฯ

ณ วันที่ 30 กันยายน 2547 คณะกรรมการบริษัทฯ ประกอบด้วย

  ------- ------------------------------- ------------------------------------
  ลำดับที่   รายชื่อ                           ตำแหน่ง

  1.      นายสุจริต ปัจฉิมนันท์                 ประธานกรรมการ

  2.      นายอุทิศ ธรรมวาทิน                 รองประธานกรรมการ

  3.      ม.ร.ว.ทองน้อย ทองใหญ่             กรรมการ

  4.      นายบวรศักดิ์ อุวรรณโณ               กรรมการอิสระและประธานกรรมการตรวจสอบ

  5.      นายชัยฤกษ์ ดิษฐอำนาจ               กรรมการอิสระ

  6.      นางอัญชลี ชวนิชย์                   กรรมการและกรรมการตรวจสอบ

  7.      นายประเสริฐ เชื้อพานิช              กรรมการ

  8.      นายสมชัย บุญนำศิริ                  กรรมการอิสระ

  9.      นายไกรฤทธิ์ อุชุกานนท์ชัย             กรรมการและกรรมการตรวจสอบ

  10.     นายสมนึก กยาวัฒนกิจ                กรรมการ

  11.     นายวันชัย หล่อวัฒนตระกูล             กรรมการผู้อำนวยการใหญ่
  ------- ------------------------------- ------------------------------------

กรรมการผู้มีอำนาจลงนามผูกพันบริษัทฯ คือ นายวันชัย หล่อวัฒนตระกูล ลงนามร่วมกับกรรมการ
ได้แก่ ม.ร.ว.ทองน้อย ทองใหญ่ นายประเสริฐ เชื้อพานิช หรือนายสุจริต ปัจฉิมนันท์
ท่านใดท่านหนึ่ง พร้อมประทับตราสำคัญของบริษัทฯ ยกเว้นในกรณีที่ต้องมีการลงนามผูกพันบริษัทฯ
กับหน่วยงานราชการ องค์กรในภาครัฐ หรือการเปิดบัญชีเงินฝากของบริษัทฯ ซึ่งในกรณีดังกล่าว
กรรมการผู้มีอำนาจลงนามผูกพันบริษัทฯ คือ นายวันชัย หล่อวัฒนตระกูล
และต้องประทับตราสำคัญของบริษัทฯ

การประชุมของคณะกรรมการบริษัทฯ

ข้อบังคับของบริษัทฯ กำหนดให้ดำเนินการประชุมคณะกรรมการบริษัทฯ อย่างน้อย 3 เดือนต่อครั้ง
โดยในทางปฏิบัติได้ดำเนินการประชุมคณะกรรมการบริษัทฯ ในสัปดาห์ที่ 3 ของทุกเดือน

ที่ผ่านมาคณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี (Good
Corporate Governance) คณะกรรมการจึงมีนโยบายที่จะปฎิบัติตามข้อพึงปฏิบัติที่ดี (Code of
Best Practices)
สำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย ในปี
2546 คณะกรรมการบริษัทฯ ได้รับรางวัลคณะกรรมการแห่งปี 2545 (Board of the Year
Award 2002)

 คณะกรรมการตรวจสอบ

คณะกรรมการบริษัทฯ มีอำนาจคัดเลือก แต่งตั้งและถอดถอนคณะกรรมการตรวจสอบ
ซึ่งคณะกรรมการตรวจสอบของบริษัทฯ เป็นผู้ทรงความรู้ในวิชาการด้านต่างๆ
และมีความเข้าใจธุรกิจของบริษัทฯเป็นอย่างดี

ขอบเขตอำนาจหน้าที่ของคณะกรรมการตรวจสอบ

1) ให้ความมั่นใจแก่คณะกรรมการบริษัทฯ ฝ่ายบริหาร ฝ่ายจัดการ ตลอดจนผู้มีผลประโยชน์ร่วมอื่น
ๆ ว่ารายงานทางการเงิน (Financial Reports) ของบริษัทฯ
มีความน่าเชื่อถือได้ตามมาตรฐานสากล

2) สอดส่องให้ฝ่ายบริหารและฝ่ายจัดการปฏิบัติงานในหน้าที่ให้เกิดประสิทธิภาพ และมีประสิทธิผล
ในทุกระดับของบริษัทฯ

3) สอดส่องให้ฝ่ายบริหารและฝ่ายจัดการปฏิบัติตามกฎระเบียบ ข้อบังคับจากหน่วยงานกำกับดูแล
ตลอดจนข้อกำหนดของทางราชการที่ใช้บังคับในปัจจุบัน

4)
จัดให้มีกระบวนการบริหารงานของคณะกรรมการตรวจสอบภายในให้สามารถดำเนินไปอย่างมีประสิทธิผล
มีความอิสระ และจัดให้มีแนวปฏิบัติที่โปร่งใส และชัดเจนระหว่างคณะกรรมการบริษัทฯ
สำนักตรวจสอบ ฝ่ายจัดการ และผู้สอบบัญชี

5) พิจารณาอนุมัติเป้าหมาย นโยบาย แผนงานตรวจสอบประจำปีและแผนไตรมาสของบริษัทฯ

6) รับทราบรายงานผลการตรวจสอบและพิจารณา สั่งการ
ให้คำแนะนำการตรวจสอบและปัญหาเฉพาะเรื่อง

7)
ประสานงานกับฝ่ายจัดการในการเพิ่มประสิทธิภาพระบบการกำกับดูแลและระบบการบริหารงานของบริษัทฯ

8) ประเมินผลการดำเนินงานของสำนักตรวจสอบ

รายนามคณะกรรมการตรวจสอบ

ณ วันที่ 30 กันยายน 2547 คณะกรรมการตรวจสอบของบริษัทฯ ประกอบด้วย

  ------- ------------------------------ --------------------------------
  ลำดับที่   รายชื่อ                          ตำแหน่ง

  1.      นายบวรศักดิ์ อุวรรณโณ              ประธานกรรมการตรวจสอบ

  2.      นางอัญชลี ชวนิชย์                  กรรมการตรวจสอบ

  3.      นายไกรฤทธิ์ อุชุกานนท์ชัย            กรรมการตรวจสอบ

  4.      นางลีนา เจริญศรี                  ที่ปรึกษาคณะกรรมการตรวจสอบ
  ------- ------------------------------ --------------------------------

การประชุมของคณะกรรมการตรวจสอบ

คณะกรรมการตรวจสอบได้จัดให้มีการประชุมไตรมาสละ 1 ครั้ง รวม 4 ครั้งต่อปี เพื่อปฏิบัติหน้าที่
และมีผู้อำนวยการสำนักตรวจสอบทำหน้าที่เลขานุการ คณะกรรมการบริษัทฯ
เป็นผู้มีอำนาจในการแต่งตั้ง ถอดถอน
และพิจารณาประเมินผลการปฏิบัติงานของคณะกรรมการตรวจสอบ

 คณะกรรมการลงทุนและบริหารความเสี่ยง

หน้าที่รับผิดชอบด้านการลงทุน

1) กำหนดนโยบายและกลยุทธ์การลงทุนทั้งในธุรกิจหลักและธุรกิจเกี่ยวเนื่อง

2) พิจารณากรอบแผนการลงทุนทั้งในระยะสั้นและระยะยาวของบริษัทฯ

3) กลั่นกรองโครงการลงทุนตามแผนงานของบริษัทฯ ก่อนนำเสนอคณะกรรมการบริษัทฯ

4) กำหนดกระบวนการและหลักเกณฑ์การพิจารณาการลงทุนในโครงการต่างๆ รวมทั้งด้านการเงินการลงทุน

5) พิจารณาเรื่องอื่นๆที่คณะกรรมการบริษัทฯ มอบหมาย

หน้าที่รับผิดชอบด้านการบริหารความเสี่ยง

1) กำหนดนโยบายการบริหารความเสี่ยงภายใต้กรอบการบริหารความเสี่ยงที่คณะกรรมการบริษัทฯ อนุมัติแล้ว

2) วางกลยุทธ์ให้สอดคล้องกับนโยบายการบริหารความเสี่ยงโดยสามารถระบุประเด็น วัดผล ติดตามและควบคุมการเปิดเผยความเสี่ยง

3) กำหนดกระบวนการ และวิธีการบริหารความเสี่ยงทางธุรกิจ ความเสี่ยงจากการดำเนินงาน ตลอดจนความเสี่ยงทางด้านการเงินและการลงทุน ซึ่งอาจจะเกิดขึ้นและส่งผลกระทบต่อบริษัทฯ

4) ทบทวนความเพียงพอของนโยบายและระบบการบริหารความเสี่ยง รวมทั้งความมีประสิทธิภาพของระบบและการปฏิบัติตามนโยบายที่กำหนด

5) พิจารณาเรื่องอื่นๆตามที่คณะกรรมการบริษัทฯ ได้มอบหมาย

รายนามคณะกรรมการการลงทุนและบริหารความเสี่ยง

ณ วันที่ 30 กันยายน 2547 คณะกรรมการการลงทุนและบริหารความเสี่ยงประกอบด้วย

  ------- ------------------------------ --------------------------------
  ลำดับที่   รายชื่อ                          ตำแหน่ง

  1.      นายอุทิศ ธรรมวาทิน                ประธานกรรมการ

  2.      นายสมชัย บุญนำศิริ                 กรรมการ

  3.      นายสมนึก กยาวัฒนกิจ               กรรมการ

  4.      นายวันชัย หล่อวัฒนตระกูล            กรรมการและเลขานุการ
  ------- ------------------------------ --------------------------------

การประชุมของคณะกรรมการลงทุนและบริหารความเสี่ยง

กำหนดให้จัดประชุมคณะกรรมการลงทุนและบริหารความเสี่ยงอย่างน้อยไตรมาสละ 1 ครั้ง

 คณะกรรมการกำหนดค่าตอบแทน

ขอบเขตอำนาจหน้าที่ของคณะกรรมการกำหนดค่าตอบแทน

1) กำหนดนโยบายจ่ายค่าตอบแทนและผลประโยชน์อื่นๆ รวมถึงจำนวนของค่าตอบแทนและผลประโยชน์อื่นๆที่ให้แก่คณะกรรมการบริษัทฯ กรรมการบริษัทในเครือ และกรรมการผู้อำนวยการใหญ่ โดยต้องมีหลักเกณฑ์ที่ชัดเจน โปร่งใส เพื่อเสนอต่อคณะกรรมการบริษัทฯ เพื่อพิจารณา

2) กำหนดแนวทางการประเมินผลงานของกรรมการบริษัทฯ กรรมการบริษัทในเครือ และกรรมการผู้อำนวยการใหญ่ของบริษัทฯ เพื่อพิจารณาปรับค่าตอบแทนประจำปี โดยต้องคำนึงถึงหน้าที่ ความรับผิดชอบ ภารกิจที่ได้รับมอบหมาย รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบด้วย

3) เปิดเผยนโยบายเกี่ยวกับการกำหนดค่าตอบแทนและรายละเอียดค่าตอบแทนในรูปแบบต่างๆ และจัดทำรายงานการกำหนดค่าตอบแทนในรูปแบบต่างๆ โดยต้องมีรายละเอียดเกี่ยวกับเป้าหมายการดำเนินงาน และความเห็นจากคณะกรรมการกำหนดค่าตอบแทนด้วย

4) ให้ความเห็นต่อโครงสร้างการบริหารงาน รวมถึงเกณฑ์การแต่งตั้งผู้บริหารระดับสูงของบริษัทฯ

5) ปฏิบัติภารกิจอื่นๆตามที่ได้รับมอบหมายจากคณะกรรมการบริษัทฯ

รายนามคณะกรรมการกำหนดค่าตอบแทน ในปีงบประมาณ 2547

ณ วันที่ 30 กันยายน 2547 คณะกรรมการกำหนดค่าตอบแทนประกอบด้วย

  ------- ------------------------------ --------------------------------
  ลำดับที่   รายชื่อ                          ตำแหน่ง

  1.      นายอุทิศ ธรรมวาทิน                ประธานกรรมการ

  2.      นายบวรศักดิ์ อุวรรณโณ              กรรมการ

  3.      นายสมชัย บุญนำศิริ                 กรรมการ

  4.      นายสมนึก กยาวัฒนกิจ               กรรมการ

  5.      นายวันชัย หล่อวัฒนตระกูล            เลขานุการ
  ------- ------------------------------ --------------------------------

การประชุมของคณะกรรมการกำหนดค่าตอบแทน

กำหนดให้ดำเนินการประชุมคณะกรรมการกำหนดค่าตอบแทนอย่างน้อยไตรมาสละ 1 ครั้ง

 คณะกรรมการบรรษัทภิบาล

เพื่อมุ่งสู่การกำกับดูแลรูปแบบกระบวนการบริหารและการปฏิบัติตามหลักบรรษัทภิบาล บริษัทฯ
กำหนดให้มีคณะกรรมการรับผิดชอบในการกำกับดูแลการบริหารงานให้สอดคล้องกับเกณฑ์การปฏิบัติที่เป็นเลิศเพื่อให้เกิดความโปร่งใสต่อผู้ถือหุ้นและผู้มีส่วนได้ส่วนเสียทุกกลุ่ม
บริษัทฯได้รับ Disclosure Report Award อย่างต่อเนื่องตั้งแต่ปี 2545 – 2546
ซึ่งเป็นรางวัลของสำนักงานคณะกรรมการกำกับหลักทรัพย์และตลาดหลักทรัพย์มอบให้บริษัทจดทะเบียนที่เปิดเผยข้อมูลผลการดำเนินงานของบริษัทฯ
อย่างครบถ้วนตามแบบ 56-1 ของตลาดหลักทรัพย์แห่งประเทศไทย นอกจากนี้คณะกรรมการบริษัทฯ
ยังได้รับรางวัลคณะกรรมการแห่งปี 2545 (Board of the year Award, 2002)
ซึ่งคัดเลือกโดยสถาบันกรรมการบริษัทไทย ตลาดหลักทรัพย์แห่งประเทศไทย
สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
และสมาคมบริษัทจดทะเบียน เมื่อวันที่ 10 เม.ย. 2546 อีกด้วย

ขอบเขตอำนาจหน้าที่ของคณะกรรมการบรรษัทภิบาล

1) กำหนดนโยบายด้านบรรษัทภิบาล กำหนดรูปแบบการบริหารและควบคุมบริษัทฯ
เพื่อไปสู่เป้าหมายที่ตั้งไว้

2)
ประเมินประสิทธิผลของระบบและกระบวนการบริหารที่เป็นอยู่ให้พร้อมรับการเปลี่ยนแปลงที่อาจเกิดขึ้นจากความเสี่ยงทางธุรกิจ

3)
ติดตามผลและประเมินผลการเปิดเผยข้อมูลในรายงานประจำปีเกี่ยวกับการปฏิบัติด้านบรรษัทภิบาลของบริษัทฯ

รายนามคณะกรรมการบรรษัทภิบาล

เพื่อให้การกำกับดูแลกิจการสอดคล้องตามหลักการปฏิบัติที่ดีของบรรษัทภิบาลอย่างสูงสุด
คณะกรรมการบริษัทฯ ทั้งคณะ ได้ดำรงตำแหน่งเป็นคณะกรรมการบรรษัทภิบาลด้วยอีกตำแหน่งหนึ่ง

การประชุมของคณะกรรมการบรรษัทภิบาล

ประชุมร่วมกับระเบียบวาระการประชุมคณะกรรมการบริษัทฯ ประจำเดือน

 คณะกรรมการสรรหา

คณะกรรมการสรรหาได้รับแต่งตั้งขึ้นตามมติการประชุมของคณะกรรมการบริษัทฯในครั้งที่ 10/2546 ซึ่งจัดขึ้นเมื่อวันที่ 24 ธันวาคม 2546 เพื่อปฏิบัติภารกิจในการสรรหาบุคคลที่เหมาะสม เพื่อผู้ถือหุ้นของแต่ละบริษัทจะได้พิจารณาแต่งตั้งเป็นคณะกรรมการบริษัทฯ และบริษัทในเครือ

การดำรงตำแหน่ง

คณะกรรมการบริษัทฯ เป็นผู้แต่งตั้งคณะกรรมการสรรหา สมาชิกคณะกรรมการสรรหาซึ่งประกอบด้วยกรรมการบริษัทฯ อย่างน้อย 3 คน โดยเป็นกรรมการอิสระอย่างน้อย 1 คน เพื่อคัดเลือกบุคคลที่มีคุณสมบัติที่เหมาะสมเพื่อเสนอแก่ผู้ถือหุ้นของแต่ละบริษัท พิจารณาแต่งตั้งเป็นกรรมการบริษัทฯ และบริษัทในเครือ ทั้งนี้รวมถึงเหตุการณ์ใดๆ ที่อาจจำเป็นต้องมีการแต่งตั้งคณะกรรมการบริษัทฯ และบริษัทในเครือ

คณะกรรมการบริษัทฯ เป็นผู้แต่งตั้งประธานกรรมการสรรหา โดยประธานกรรมการสรรหาจะรับผิดชอบในการนัดหมาย กำหนดการประชุม เพื่อเตรียมสรรหาบุคคลที่มีคุณสมบัติที่เหมาะสมเพื่อเสนอต่อผู้ถือหุ้นของแต่ละบริษัท พิจารณารายชื่อเป็นคณะกรรมการบริษัทฯ และบริษัทในเครือต่อไป

กรรมการผู้อำนวยการใหญ่ หรือผู้ที่ได้รับมอบหมายปฏิบัติหน้าที่เป็นเลขานุการของคณะกรรมการสรรหา โดยนำข้อมูลเสนอยังคณะกรรมการสรรหา เพื่อพิจารณารายชื่อเสนอแต่งตั้งเป็นคณะกรรมการบริษัทฯ และบริษัทในเครือต่อไป

หน้าที่และความรับผิดชอบ

1) นำเสนอรายชื่อบุคคลที่มีคุณสมบัติที่เหมาะสมสำหรับแต่งตั้งเป็นกรรมการบริษัทฯและกรรมการบริษัทในเครือ ตามจำนวนสัดส่วนการถือหุ้นของบริษัทฯ เพื่อให้คณะกรรมการบริษัทฯ นำเสนอต่อที่ประชุมผู้ถือหุ้นของแต่ละบริษัทแต่งตั้งเป็นกรรมการบริษัทฯ และบริษัทในเครือต่อไป

2) นำเสนอคณะกรรมการบริษัทฯ พิจารณารายชื่อบุคคลที่มีคุณสมบัติที่เหมาะสมสำหรับแต่งตั้งเป็น กรรมการผู้อำนวยการใหญ่

3) ปฏิบัติการอื่นใดตามที่คณะกรรมการบริษัทฯ มอบหมาย

วาระการดำรงตำแหน่ง

คณะกรรมการสรรหาดำรงตำแหน่งคราวละ 3 ปี ทั้งนี้คณะกรรมการบริษัทฯ อาจแต่งตั้งกรรมการสรรหาท่านเดิมที่ครบวาระให้กลับมาดำรงตำแหน่งได้อีก 

รายนามของคณะกรรมการสรรหา

ณ วันที่ 30 กันยายน 2547 คณะกรรมการสรรหาของบริษัทฯ ประกอบด้วย

  ------- ------------------------------ --------------------------------
  ลำดับที่   รายชื่อ                          ตำแหน่ง

  1.      นายสุจริต ปัจฉิมนันท์                ประธานกรรมการ

  2.      นายบวรศักดิ์ อุวรรณโณ              กรรมการ

  3.      นายอุทิศ ธรรมวาทิน                กรรมการ

  4.      นายวันชัย หล่อวัฒนตระกูล            เลขานุการ
  ------- ------------------------------ --------------------------------

 

 ผู้บริหารของบริษัทฯ

ณ วันที่ 30 กันยายน 2547 ผู้บริหารของบริษัทฯ ประกอบด้วย

  ------- ------------------------------ --------------------------------------------
  ลำดับที่   รายชื่อ                          ตำแหน่ง

  1.      นายวันชัย หล่อวัฒนตระกูล            กรรมการผู้อำนวยการใหญ่

  2.      นายไพโรจน์ สัตยสัณห์สกุล            รองกรรมการผู้อำนวยการใหญ่ฝ่ายวางแผนและพัฒนาธุรกิจ

  3.      นางน้ำฝน รัษฎานุกูล                ผู้อำนวยการฝ่ายอาวุโสสำนักตรวจสอบ

  4.      นางธิดารัชต์ ไกรประสิทธิ์            ผู้อำนวยการฝ่ายอาวุโส ฝ่ายการเงินและทรัพยากรบุคคล

  5.      นายพจนา บุญศิริ                   ผู้อำนวยการศูนย์ปฏิบัติการฉะเชิงเทรา

  6.      นายเชิดชาย ปิติวัชรากุล             ผู้อำนวยการศูนย์ปฏิบัติการมาบตาพุด

  7.      นางสาวเฟื่องฟ้า นิ่มเจริญ            ผู้อำนวยการฝ่ายอำนวยการ

  8.      นายเจริญสุข วรพรรณโสภาค          ผู้อำนวยการฝ่ายวางแผนโครงการ

  9.      นายนำศักดิ์ วรรณวิสูตร              ผู้อำนวยการฝ่ายพัฒนาธุรกิจต่อเนื่อง
  ------- ------------------------------ --------------------------------------------

อำนาจหน้าที่ของกรรมการผู้อำนวยการใหญ่

ควบคุมดูแลบริหารงานตามนโยบายที่คณะกรรมการบริษัทฯกำหนด
และให้สอดคล้องกับทิศทางการดำเนินงานและกลยุทธ์ในแผนงานธุรกิจ (Corporate Plan)
ที่คณะกรรมการบริษัทฯ ให้ความเห็นชอบ
รวมทั้งพิจารณาให้ความเห็นชอบแผนธุรกิจหลักและธุรกิจเกี่ยวเนื่อง
ตลอดจนรับผิดชอบบริหารงานของบริษัทฯ ด้านการวางแผน การพัฒนาธุรกิจ การปฏิบัติการสูบส่งน้ำ
การควบคุมการบริหารงานทั่วไปและงานด้านการบัญชีการเงิน เพื่อให้เป็นไปตามระเบียบข้อบังคับ
ข้อกำหนด ระเบียบปฏิบัติของบริษัทฯ และขอบเขตกฎหมายที่เกี่ยวข้อง
ตลอดจนสอดคล้องกับนโยบายของคณะกรรมการบริษัทฯ และมติที่ประชุมผู้ถือหุ้น
เพื่อประโยชน์สูงสุดของผู้ถือหุ้น

ทั้งนี้ในกรณีที่มีการมอบหมายอำนาจจากคณะกรรมการบริษัทฯ
ให้กรรมการผู้อำนวยการใหญ่ปฏิบัติการแทนจะไม่รวมถึงการอนุมัติให้ทำรายการที่กรรมการผู้อำนวยการใหญ่หรือบุคคลที่อาจมีความขัดแย้ง
มีส่วนได้เสีย หรือมีความขัดแย้งทางผลประโยชน์ (ดูรายละเอียดเพิ่มเติมจากส่วนที่ 2 ข้อ 9.4.6
ความขัดแย้งของผลประโยชน์)

การสรรหากรรมการและผู้บริหาร

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 5 คน
และต้องไม่เกินกว่า 11 คน โดยให้ที่ประชุมผู้ถือหุ้นเป็นผู้พิจารณาแต่งตั้ง คณะกรรมการบริษัทฯ
ดำเนินการเลือกตั้งกรรมการด้วยกันเพื่อดำรงตำแหน่งเป็นประธานกรรมการบริษัทฯ
และอาจเลือกรองประธานกรรมการบริษัทฯ กรรมการผู้อำนวยการใหญ่ และตำแหน่งอื่นๆ
ตามที่เห็นสมควรด้วยได้ กรรมการบริษัทฯ ไม่น้อยกว่ากึ่งหนึ่งของจำนวนกรรมการบริษัทฯ
ทั้งหมดต้องมีถิ่นที่อยู่ในราชอาณาจักร

การแต่งตั้งกรรมการบริษัทฯ มีหลักเกณฑ์และวิธีการ ดังนี้

1) ผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียง

2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตามข้อ 1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ที่ประชุมผู้ถือหุ้นสามารถลงมติให้กรรมการคนใดลาออกจากตำแหน่งก่อนครบอายุตามวาระดำรงตำแหน่งได้
โดยต้องได้รับคะแนนเสียงสนับสนุนไม่น้อยกว่าสามในสี่ของจำนวนผู้ถือหุ้นทั้งหมดที่เข้าร่วมประชุม
และมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

คณะกรรมการบริษัทฯ ประจำปีงบประมาณ 2547 จำนวน 4 คน
เป็นกรรมการร่วมกับผู้ถือหุ้นรายใหญ่ คือ การประปาส่วนภูมิภาคจำนวน 3 คน อันได้แก่ นายอุทิศ
ธรรมวาทิน นายไกรฤทธิ์ อุชุกานนท์ชัย และนายสมนึก กยาวัฒนกิจ
และการนิคมอุตสาหกรรมแห่งประเทศไทยจำนวน 1 คน คือ นางอัญชลี ชวนิชย์

ค่าตอบแทนผู้บริหาร

 ค่าตอบแทนที่เป็นตัวเงินในรอบปีงบประมาณ 2546 และปีงบประมาณ 2547 สามารถสรุปได้ดังในตาราง

[TABLE]

 ค่าตอบแทนอื่น

1) ใบสำคัญแสดงสิทธิในการซื้อหุ้นสามัญ 

ณ 28 มกราคม 2547 ที่ประชุมสามัญผู้ถือหุ้นประจำปี 2546 ได้มีมติอนุมัติให้ออกใบสำคัญแสดงสิทธิในการซื้อหุ้นสามัญของบริษัทฯ และเสนอขายให้แก่พนักงาน กรรมการ และที่ปรึกษาของคณะกรรมการบริษัทฯ จำนวน 5,000,000 หน่วย

2) การจ่ายเงินสมทบในกองทุนสำรองเลี้ยงชีพ

ในปีงบประมาณ 2547 สิ้นสุด ณ วันที่ 30 กันยายน 2547 บริษัทฯ ได้จ่ายเงินสมทบกองทุนสำรองเลี้ยงชีพให้กับผู้บริหารของบริษัทฯ จำนวน 9 คน เป็นจำนวนเงิน 1,084,094 บาท (ปี 2546 จำนวน 9 คน รวม 996,888 บาท) 

3) อื่นๆ 

-ไม่มี-

การกำกับดูแลกิจการ

คณะกรรมการบริษัทฯซึ่งดำรงตำแหน่งคณะกรรมการบรรษัทภิบาลด้วยนั้นเป็นผู้กำหนดนโยบาย
กำกับดูแลกระบวนการบริหารการจัดการของบริษัทฯและบริษัทในเครือให้สอดคล้องตามเกณฑ์การปฏิบัติที่ดีเลิศ
15 ประการของตลาดหลักทรัพย์แห่งประเทศไทย

 นโยบายการกำกับดูแลกิจการที่ดี

บริษัทฯ
ยึดหลักการกำกับดูแลกิจการที่ดีในการดำเนินธุรกิจโดยกำหนดเป็นนโยบายและจรรยาบรรณในการปฏิบัติงานของบริษัทฯ
ทั้งนี้ กรรมการ ฝ่ายจัดการ และพนักงานของบริษัททุกคนมีภาระหน้าที่
และความรับผิดชอบที่จะต้องรับรู้ ทำความเข้าใจ และถือปฏิบัติให้ถูกต้องเป็นประจำ
โดยผู้บังคับบัญชามีภาระหน้าที่ต้องสอดส่องและแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับนโยบายและจรรยาบรรณที่กำหนดไว้โดยสม่ำเสมอ

คณะกรรมการชุดต่างๆ ได้รับการแต่งตั้งเพื่อสนับสนุนการบริหารงานของบริษัทฯ
ทั้งนี้การตัดสินใจของคณะกรรมการชุดต่างๆ มุ่งเน้นบนความโปร่งใส
และไม่มีส่วนได้ส่วนเสียซึ่งอาจเกิดจากการกำหนด นโยบาย และการตัดสินใจที่เกี่ยวข้อง

 ผู้ถือหุ้น : สิทธิและความเท่าเทียมกัน

บริษัทฯจัดให้มีการประชุมสามัญผู้ถือหุ้นประจำปีในวัน เวลา และสถานที่ที่สะดวกต่อการเดินทาง
หนังสือเชิญประชุมผู้ถือหุ้นมีการกำหนดเวลาลงทะเบียน กำหนดการ
และระเบียบวาระการประชุมอย่างครบถ้วนและชัดเจน
เพื่อผู้ถือหุ้นจะได้ทำความเข้าใจได้อย่างรอบคอบและใช้วิจารณญาณที่เหมาะสมในการออกเสียง

 สิทธิของผู้มีส่วนได้ส่วนเสียกลุ่มต่างๆ

บริษัทฯ มีการปฏิบัติต่อผู้มีส่วนได้ส่วนเสียในกลุ่มต่างๆ ดังต่อไปนี้

-   ผู้ถือหุ้นทุกระดับต้องได้รับผลตอบแทนที่เหมาะสม เท่าเทียมกัน ซึ่งรวมถึงการใช้สิทธิออกเสียง
    หรือซักถามในการประชุมผู้ถือหุ้นด้วย

-   ลูกค้าต้องได้รับการบริการที่เน้นคุณภาพ และประสิทธิภาพ เพื่อสร้างความพึงพอใจสูงสุด

-   ด้านบุคลากร บริษัทฯ จัดให้มีสภาพแวดล้อมการทำงานที่ดี ปลอดภัย
    รวมถึงสภาพการจ้างที่ยุติธรรมเหมาะสมกับสภาวะตลาด
    โดยเคารพต่อสิทธิตามกฎหมายของพนักงานทุกคนด้วย

-   ด้านผู้ที่มีความสัมพันธ์ทางธุรกิจ
    บริษัทฯมุ่งเน้นการสร้างความสัมพันธ์ที่จะก่อให้เกิดประโยชน์สูงสุดร่วมกัน และโปร่งใส
    ทั้งกับชุมชน ผู้รับจ้าง และผู้ร่วมทุนทุกราย ภายใต้หลักการกำกับดูแลกิจการที่ดี

 การประชุมผู้ถือหุ้น

บริษัทฯจัดส่งหนังสือเชิญประชุมพร้อมระเบียบวาระการประชุมให้แก่ผู้ถือหุ้นล่วงหน้าไม่ น้อยกว่า 7
วัน ซึ่งคณะกรรมการบริษัทฯ คณะกรรมการตรวจสอบ
และผู้บริหารที่เกี่ยวข้องได้เข้าร่วมการประชุมผู้ถือหุ้นทุกครั้ง
เพื่อสามารถให้ข้อมูลและตอบคำถามต่อผู้เข้าร่วมประชุมได้อย่างถูกต้อง ชัดเจน และครบถ้วน

การประชุมในแต่ละระเบียบวาระ คณะกรรมการบริษัทฯ คณะกรรมการตรวจสอบ
ผู้บริหารที่เกี่ยวข้องรวมถึงผู้ดำเนินการประชุมเปิดโอกาสให้ผู้ถือหุ้นซักถามข้อมูลที่สำคัญได้อย่างครบถ้วน
ทั้งนี้รายงานการประชุมผู้ถือหุ้นมีการบันทึกข้อซักถาม และมติที่ประชุมอย่างครบถ้วน ชัดเจน
และจัดส่งให้ผู้ถือหุ้นทุกราย เพื่อประโยชน์แก่ผู้ถือหุ้นในการอ้างอิงมติที่ประชุม

ภาวะผู้นำและวิสัยทัศน์

คณะกรรมการบริษัทฯ ได้ทบทวนนโยบายการกำกับดูแลกิจการที่ดีของบริษัทฯ อย่างสม่ำเสมอ
เพื่อให้บุคลากรของบริษัทฯทุกระดับยึดปฏิบัติได้อย่างเหมาะสม
ทั้งนี้คณะกรรมการบริษัทฯโดยการพิจารณาของคณะกรรมการตรวจสอบได้มอบหมายให้ผู้อำนวยการสำนักตรวจสอบเผยแพร่นโยบายการกำกับดูแลกิจการที่ดีให้แก่พนักงานของบริษัทฯ
และบริษัทในเครือให้ทราบอย่างทั่วถึง

ด้านการดำเนินธุรกิจ บริษัทฯ ดำเนินงานตามแผนปฏิบัติการประจำปีซึ่งผ่านการอนุมัติโดย
คณะกรรมการบริษัทฯ และมีการติดตามความคืบหน้าของแผนปฏิบัติการเป็นประจำทุกเดือน
นอกจากนี้ฝ่ายจัดการของบริษัทฯมีการรายงานความคืบหน้าของแผนปฏิบัติการประจำปีให้แก่คณะกรรมการตรวจสอบทุกไตรมาสด้วย

 ความขัดแย้งของผลประโยชน์

รายการระหว่างกันของบริษัทฯ และบริษัทในเครือ รวมถึงบริษัทฯ และผู้มีผลประโยชน์ร่วมต่างๆ
จะผ่านขั้นตอนการพิจารณาอนุมัติอย่างถูกต้อง ชัดเจน
โดยใช้โครงสร้างราคาและเงื่อนไขเช่นเดียวกับคู่ค้ารายอื่นๆ
โดยได้เปิดเผยรายการดังกล่าวไว้ในหมายเหตุประกอบงบการเงินแล้ว
หากมีรายการระหว่างกันที่เกิดความแตกต่างอย่างมีนัยสำคัญ สำนักตรวจสอบ
คณะกรรมการตรวจสอบ ฝ่ายจัดการ และผู้สอบบัญชีรับอนุญาตจะดำเนินการพิจารณาอย่างรอบคอบ
และเปิดเผยในหมายเหตุประกอบงบการเงินต่อไป

นอกจากนี้ในการประชุมคณะกรรมการบริษัทฯ
ประจำเดือนกำหนดให้มีการรายงานการถือครองหลักทรัพย์ของคณะกรรมการบริษัทฯ
และฝ่ายจัดการอย่างสม่ำเสมอเป็นประจำทุกครั้ง

ในกรณีที่คณะกรรมการบริษัทฯ มีการมอบหมายให้บุคลากรของบริษัทฯ ทุกระดับ
ปฏิบัติการแทนคณะกรรมการบริษัทฯ ในเรื่องใด
การมอบหมายดังกล่าวจะต้องจัดทำเป็นลายลักษณ์อักษร
หรือบันทึกเป็นมติคณะกรรมการในรายงานการประชุมคณะกรรมการ
และมีการกำหนดขอบเขตอำนาจหน้าที่ของผู้รับมอบอำนาจอย่างชัดเจน
โดยขอบเขตดังกล่าวต้องไม่รวมถึงการอนุมัติให้ทำรายการที่ผู้รับมอบอำนาจ
หรือบุคคลที่อาจมีความขัดแย้ง มีส่วนได้เสีย หรือมีความขัดแย้งทางผลประโยชน์
และให้ฝ่ายจัดการรายงานให้คณะกรรมการบริษัทฯ ทราบ

 จริยธรรมทางธุรกิจ

พนักงานทุกคนซึ่งเป็นหัวใจสำคัญสำหรับการดำเนินธุรกิจของบริษัทฯ
ได้รับการปลูกฝังจริยธรรมทางธุรกิจผ่านคู่มือพนักงานบริษัทฯ
นอกจากนี้ยังมีการจัดสัมมนาเพื่อเผยแพร่นโยบายการกำกับดูแลกิจการที่ดีรวมถึงจริยธรรมทางธุรกิจให้พนักงานรับทราบอย่างทั่วถึงด้วย

คณะกรรมการบริษัทฯ
ซึ่งมีอำนาจการตัดสินใจในกิจการของบริษัทฯได้รับการแต่งตั้งเป็นคณะกรรมการบรรษัทภิบาลด้วยอีกตำแหน่งหนึ่ง
ทั้งนี้บริษัทฯได้ระบุนโยบายการกำกับดูแลกิจการที่ดีพร้อมหลักจริยธรรมทางธุรกิจในคู่มือคณะกรรมการบริษัทฯ
เพื่อเน้นย้ำความสำคัญในหลักการดังกล่าวด้วย เช่นกัน

 การถ่วงดุลของกรรมการที่ไม่เป็นผู้บริหาร

บริษัทฯ มีกรรมการจำนวน 5 คน ที่เป็นอิสระและไม่มีส่วนได้เสียในการบริหารงานของบริษัทฯ
และเป็นอิสระจากผู้มีผลประโยชน์ร่วมของบริษัทฯ
คณะกรรมการที่ดำรงสถานะเป็นคณะกรรมการอิสระได้แสดงไว้แล้วในรายนามคณะกรรมการบริษัทฯ
ในข้อ 9.1.1

 การรวมหรือแยกตำแหน่ง

คณะกรรมการบริษัทฯ มุ่งเน้นความโปร่งใสในการดำเนินธุรกิจ
การกระจายอำนาจในการตัดสินใจและการแบ่งอำนาจการกลั่นกรองและการพิจารณาอนุมัติแยกจากกันอย่างชัดเจน
โดยการแยกหน้าที่ความรับผิดชอบของประธาน และคณะกรรมการบริษัทฯ
จากกรรมการผู้อำนวยการใหญ่อย่างชัดเจน
รวมถึงสมาชิกคณะกรรมการตรวจสอบซึ่งเป็นคณะกรรมการที่ไม่มีอำนาจอนุมัติ
ไม่มีอำนาจลงนามผูกพันบริษัทฯ และไม่มีส่วนได้เสียในด้านการเงิน และการบริหารงานของบริษัทฯ
และบริษัทในเครือ

ค่าตอบแทนของกรรมการและผู้บริหาร

ที่ประชุมผู้ถือหุ้นในการประชุมสามัญผู้ถือหุ้นประจำปี 2546 เมื่อวันที่ 28 มกราคม 2547
ได้อนุมัติให้คณะกรรมการ และที่ปรึกษาคณะกรรมการบริษัทฯ ได้รับค่าตอบแทนและสิทธิประโยชน์
ตามที่เสนอดังนี้

1.  คณะกรรมการ และที่ปรึกษาคณะกรรมการบริษัทฯ ได้รับค่าตอบแทนสำหรับปี 2547 คนละ
    40,000 บาทต่อเดือน แบ่งเป็นเบี้ยประชุมจำนวน 10,000 บาท/ครั้ง
    และค่าตอบแทนรายเดือน 30,000 บาท ทั้งนี้ให้มีผลตั้งแต่เดือนมกราคม 2547 เป็นต้นไป

2.  คณะกรรมการ และที่ปรึกษาคณะกรรมการบริษัทฯ ได้รับโบนัส คนละ 400,000 บาท
    สำหรับผลการดำเนินงานในปี 2546 โดยทั้ง 2
    รายการดังกล่าวให้ประธานกรรมการได้รับเพิ่มขึ้นอีก 25% และรองประธานฯ ได้รับเพิ่มขึ้นอีก
    12.5%

3.  ที่ปรึกษาคณะกรรมการตรวจสอบ ได้รับโบนัสในอัตรา 25% ของโบนัสกรรมการบริษัทฯ
    ทั้งนี้ให้มีผลตั้งแต่เดือนมกราคม 2547 เป็นต้นไป

การประชุมคณะกรรมการบริษัทฯ

ตามข้อบังคับบริษัทฯ การประชุมคณะกรรมการบริษัทฯ จัดขึ้นอย่างน้อย 3 เดือนต่อครั้ง
ในปีงบประมาณ 2546 มีการประชุมคณะกรรมการบริษัทฯ รวมทั้งสิ้น 10 ครั้ง และในปีงบประมาณ
2547 มีการประชุมคณะกรรมการบริษัทฯ รวมทั้งสิ้น 10 ครั้ง ซึ่งมีการนัดหมายคณะกรรมการบริษัทฯ
ทุกท่านล่วงหน้า จำนวนครั้งที่คณะกรรมการบริษัทฯ แต่ละท่านเข้าร่วมการประชุม สรุปได้ดังนี้

+------------------------+----------+---------------+-----------------+
| รายชื่อคณะกรรมการบริษัทฯ   | ตำแหน่ง   | จำนวนครั้ง      | จำนวนครั้งที่เข้าร่วม |
|                        |          | ที่เข้าร่วมประชุมใ |                 |
|                        |          | นช่วงปีงบประมาณ | ประชุมในช่วง      |
|                        |          | 2546          |                 |
|                        |          |               | ปีงบประมาณ 2547  |
+========================+==========+===============+=================+
| 1. นายสุจริต ปัจฉิมนันท์     | ประธา    | 10/10         | 10/10           |
|                        | นกรรมการ |               |                 |
+------------------------+----------+---------------+-----------------+
| 2. นายวันชัย กู้ประเสริฐ*   | รองประธา | 10/10         | 2/2             |
|                        | นกรรมการ |               |                 |
+------------------------+----------+---------------+-----------------+
| 3. นายอุทิศ ธรรมวาทิน***  | รองประธา | 5/6           | 10/10           |
|                        | นกรรมการ |               |                 |
+------------------------+----------+---------------+-----------------+
| 4. ม.ร.ว. ทองน้อย       | กรรมการ  | 8/10          | 10/10           |
| ทองใหญ่                 |          |               |                 |
+------------------------+----------+---------------+-----------------+
| 5. นายบวรศักดิ์ อุวรรณโณ   | กรรมการ  | 7/10          | 10/10           |
+------------------------+----------+---------------+-----------------+
| 6. นายชัยฤกษ์            | กรรมการ  | 9/10          | 10/10           |
| ดิษฐอำนาจ****           |          |               |                 |
+------------------------+----------+---------------+-----------------+
| 7. นางอัญชลี ชวนิชย์****   | กรรมการ  | 8/10          | 8/10            |
+------------------------+----------+---------------+-----------------+
| 8. นายสมชัย บุญนำศิริ      | กรรมการ  | 6/6           | 7/10            |
+------------------------+----------+---------------+-----------------+
| 9. นายสมนึก กยาวัฒนกิจ*** | กรรมการ  | 6/6           | 10/10           |
+------------------------+----------+---------------+-----------------+
| 10. นายชวพล รักษาสุข**   | กรรมการ  | 6/6           | 3/4             |
+------------------------+----------+---------------+-----------------+
| 11. นายวันชัย            | กรรมการ  | 10/10         | 10/10           |
| หล่อวัฒนตระกูล****        |          |               |                 |
|                        | ผู้อำน     |               |                 |
|                        | วยการใหญ่ |               |                 |
+------------------------+----------+---------------+-----------------+
| 12. นายประเสริฐ         | กรรมการ  | 0/0           | 6/6             |
| เชื้อพานิช****            |          |               |                 |
+------------------------+----------+---------------+-----------------+
| 13. นายไกรฤทธิ์          | กรรมการ  | 0/0           | 6/6             |
| อุชุกานนท์ชัย***           |          |               |                 |
+------------------------+----------+---------------+-----------------+

* ได้พ้นจากการเป็นกรรมการบริษัทเนื่องจากเสียชีวิตในระหว่างการปฏิบัติราชการเมื่อวันที่ 30
พ.ย.2546

** ได้ลาออกจากการเป็นกรรมการบริษัทฯ เมื่อวันที่ 1 มีนาคม 2547

*** ได้รับการแต่งตั้งในที่ประชุมคณะกรรมการบริษัทฯ เมื่อวันที่ 3 มีนาคม 2547

**** ได้รับการแต่งตั้งในการประชุมสามัญผู้ถือหุ้นประจำปี 2546 เมื่อวันที่ 28 มกราคม 2546

คณะกรรมการชุดต่างๆ

คณะกรรมการบริษัทฯ ได้แต่งตั้งคณะกรรมการชุดต่างๆ
เพื่อสนับสนุนกลไกการกำกับดูแลกิจการที่ดีเพื่อรักษาไว้ซึ่งประสิทธิผล
โดยไม่ละเลยการเพิ่มประสิทธิภาพระบบการจัดการและการบริหารความเสี่ยงของบริษัทฯให้เหมาะสม
คณะกรรมการชุดต่างๆที่ได้รับการแต่งตั้งเพิ่มเติมจากคณะกรรมการบริษัทฯ
มีรายละเอียดปรากฏดังที่ระบุไว้แล้วในโครงสร้างการจัดการ

ระบบการควบคุม และการตรวจสอบภายใน

การควบคุมภายในของบริษัทฯ
และบริษัทในเครือได้รับการติดตามอย่างสม่ำเสมอโดยฝ่ายจัดการของบริษัทฯ และบริษัทในเครือ
ซึ่งรวมถึงการสร้างระบบการควบคุมภายในที่อ้างอิงตามมาตรฐานสากล เช่น ISO 9001:2000
และ ISO 14001 นอกจากนี้ระบบการตรวจสอบภายในของบริษัทฯ
และบริษัทในเครือผ่านการตรวจสอบตามพื้นฐานความเสี่ยงในแต่ละกระบวนการ
ผลการตรวจสอบภายในสามารถรายงานตรงแก่คณะกรรมการตรวจสอบ และฝ่ายจัดการที่เกี่ยวข้อง
เพื่อสอบทานประสิทธิภาพ ประสิทธิผล ความครบถ้วน ความเชื่อถือได้
รวมถึงความถูกต้องของข้อมูลทางการเงิน และความสอดคล้องกับกฎระเบียบใน ข้อกฎหมายต่างๆ
ด้วย

รายงานของคณะกรรมการบริษัทฯ

คณะกรรมการบริษัทฯ
ได้มอบหมายภารกิจให้คณะกรรมการตรวจสอบพิจารณาและสอบทานระบบการควบคุมภายในของบริษัทฯและบริษัทในเครือให้มีประสิทธิภาพและประสิทธิผลตามกฎหมาย
และข้อบังคับจากผู้มีผลประโยชน์ร่วมที่เกี่ยวข้อง
ทั้งนี้คณะกรรมการตรวจสอบได้แสดงความเห็นเกี่ยวกับระบบการควบคุมภายใน
ความเชื่อถือได้ของข้อมูลทางการเงิน
รวมถึงการติดตามประสิทธิภาพและประสิทธิผลของระบบการควบคุมภายในดังปรากฏในรายงานคณะกรรมการตรวจสอบประจำปีงบประมาณ
2547 แล้ว

คณะกรรมการบริษัทฯ มีความเห็นชอบในระบบการควบคุมภายในของบริษัทฯ และบริษัทในเครือ
ซึ่งอยู่ในระดับที่น่าพึงพอใจ สามารถสร้างความเชื่อมั่น และความเชื่อถือได้ต่องบการเงินของบริษัทฯ
และบริษัทในเครือ

ความสัมพันธ์กับผู้ลงทุน

บริษัทฯ
เล็งเห็นความสำคัญของสาระสำคัญในผลการดำเนินงานซึ่งส่งผลต่อการพิจารณาของผู้มีผลประโยชน์ร่วม
จึงได้สนับสนุนให้ฝ่ายจัดการเปิดเผยข้อมูลของบริษัทฯ
โดยคำนึงถึงการรักษาความลับของข้อมูลที่ยังไม่พึงเปิดเผยซึ่งอาจส่งผลกระทบต่อการตัดสินใจซื้อขายหรือเปลี่ยนแปลงราคาหลักทรัพย์
การเผยแพร่ข้อมูลต่างๆของบริษัทฯได้ดำเนินการผ่านระบบสารสนเทศของตลาดหลักทรัพย์แห่งประเทศไทยและ
www.eastwater.com ซึ่งผู้มีผลประโยชน์ร่วมสามารถค้นหาข้อมูลเกี่ยวกับบริษัทฯ
และบริษัทในเครือได้ สำหรับข้อมูลเพิ่มเติมอื่นๆ
ผู้สนใจสามารถติดต่อสอบถามได้จากหน่วยงานนักลงทุนสัมพันธ์ของบริษัทฯ
ซึ่งพร้อมให้ข้อมูลแก่ผู้ที่สนใจได้ทันที

การดูแลเรื่องการใช้ข้อมูลภายใน

บริษัทฯ กำหนดแนวทางปฏิบัติเกี่ยวกับการใช้ข้อมูลภายในของกรรมการ ผู้บริหาร
และพนักงานของบริษัทฯ ไว้ในนโยบายการกำกับดูแลกิจการที่ดี ซึ่งครอบคลุมประเด็นสำคัญ ดังนี้

1) กรรมการ ฝ่ายจัดการ พนักงาน ผู้ปฏิบัติงานสมทบ พนักงานของผู้รับจ้าง
ต้องยอมรับพันธะผูกพันตามกฎหมาย
และจรรยาบรรณที่ต้องไม่เปิดเผยข้อมูลและเอกสารที่เป็นความลับ
หรือความลับทางการค้าของบริษัทฯ ในอนาคต ซึ่งอาจส่งผลต่อความมั่นคงของบริษัทฯ

2) ข้อมูลลับทางการค้าต้องได้รับการดูแลปกปิดมิให้รั่วไหลออกไปภายนอก
การใช้ข้อมูลภายในร่วมกันต้องอยู่ในกรอบที่ถือเป็นหน้าที่และความรับผิดชอบที่ตนได้รับมอบหมายเท่านั้น

3) การให้ข้อมูลข่าวสารแก่บุคคลภายนอก ต้องผ่านความเห็นชอบจากกรรมการผู้อำนวยการใหญ่
หากเป็นข้อมูลเกี่ยวกับผู้ร่วมทุนอื่นๆ ต้องได้รับความเห็นชอบจากผู้ร่วมทุนด้วย
หน่วยงานที่เป็นผู้ให้ข้อมูลแก่สาธารณชน ได้แก่ งานกิจการสัมพันธ์ ฝ่ายอำนวยการและ
งานนักลงทุนสัมพันธ์ (Investor Relations) และฝ่ายพัฒนาธุรกิจต่อเนื่อง
โดยพนักงานกิจการสัมพันธ์มีหน้าที่แจ้งข่าวสารแก่พนักงานด้วย

นอกจากนี้ บริษัทฯ ได้แจ้งให้กรรมการหรือผู้บริหารของบริษัทฯ
ทราบภาระหน้าที่การรายงานการได้มาหรือจำหน่ายหลักทรัพย์ของบริษัทฯ ที่เกินกว่าร้อยละ 5
ของหลักทรัพย์ที่จำหน่ายได้แล้วทั้งหมดของบริษัทฯ ตามแบบและวิธีการที่สำนักงาน กลต. กำหนด
รวมถึงรายงานการถือครองหลักทรัพย์ของกรรมการ และ
ผู้บริหารในการประชุมคณะกรรมการบริษัทฯ ทุกครั้ง

บุคลากร

ณ วันที่ 30 กันยายน 2547 บริษัทฯ มีพนักงานทั้งสิ้น 95 คน แบ่งเป็นพนักงานประจำ 91 คน
และพนักงานสัญญาจ้างทั้งสิ้น 4 คน ดังมีรายละเอียดโดยสรุป ดังนี้

  - สังกัดกรรมการผู้อำนวยการใหญ่และรองกรรมการผู้อำนวยการใหญ่ จำนวน 9 คน

  - สำนักตรวจสอบ จำนวน 5 คน

  - ฝ่ายวางแผนโครงการ จำนวน 7 คน

  - ฝ่ายพัฒนาธุรกิจต่อเนื่อง จำนวน 6 คน

  - ฝ่ายการเงินและทรัพยากรบุคคล จำนวน 7 คน

  - ฝ่ายอำนวยการ จำนวน 7 คน

  - ศูนย์ปฏิบัติการมาบตาพุด จำนวน 33 คน

  - ศูนย์ปฏิบัติการฉะเชิงเทรา จำนวน 14 คน

  - Secondment ไปทำงานบริษัทย่อย จำนวน 3 คน

บริษัทฯ ได้จ่ายค่าตอบแทนในรูปเงินเดือน โบนัส และค่าตอบแทนที่เป็นตัวเงินอื่นๆรวมกันประมาณ
56.40 ล้านบาท ให้แก่พนักงาน ในช่วงปีงบประมาณ 2547 (ปี 2546 จำนวนรวม 48 ล้านบาท)

นโยบายในการพัฒนาพนักงาน

บริษัทฯ
เล็งเห็นถึงความสำคัญของทรัพยากรบุคคลซึ่งเป็นปัจจัยหลักประการหนึ่งที่จะส่งเสริมให้การดำเนินงานมีประสิทธิภาพและผลสูงสุด
บริษัทฯ
จึงได้กำหนดนโยบายให้มีการพัฒนาประสิทธิภาพของบุคลากรทุกระดับตั้งแต่ระดับพนักงานไปจนถึงผู้บริหารระดับสูงอย่างต่อเนื่อง
ทั้งทักษะทั่วไปในการทำงานควบคู่ไปกับความรู้และทักษะเฉพาะทางที่จำเป็นต่อการทำงานในแต่ละด้าน
โดยสายงานทรัพยากรบุคคลรับผิดชอบจัดหลักสูตรการฝึกอบรมเพื่อพัฒนาทักษะทั่วไปในการทำงานและช่วย
สนับสนุนสายงานต้นสังกัดในการจัดการฝึกอบรม
ทั้งนี้มีหลักเกณฑ์การพิจารณาจากความจำเป็นขององค์กร หน่วยงาน
และเพื่อการพัฒนาสายอาชีพของพนักงาน โดยเป็นการจัดอบรมและสัมมนาทั้งในและนอกสถานที่